শফিউল আলম, রাউজান ঃ চট্টগ্রাম উত্তর জেলা ছাত্রলীগের সাধারন সম্পাদক ফখর উদ্দিন মোহাম্মদ বাবর ও রাউজান কলেজ ছাত্র সংসদের জিএস মুজিবুর রহমান পেয়ারুকে গত ১৯৮৯ সালের ৫ এপ্রিল হলদিয়া আমির হাটে ছাত্রলীগের সভা করার সময় স্বাধীনতা বিরোধী শক্তির লালিত সন্ত্রাসীরা হামলা চালিয়ে হত্যা করেন । স্বাধীনতা বিরোধী শক্তির লালিত সন্ত্রাসীদের হামলায় ছাত্রলীগ নেতা মুজিবুর রহমান পেয়ারু ঘটনাস্থলে নিহত হয় । ছাত্রলীগ নেতা ফখর উদ্দিন মোহাম্মদ বাবর মারাত্বক আহত অবস্থায় চট্টগ্রাম মেডিকেল কলেজ হাসপাতালে চিকিৎসাধীন অবস্থায় ৮৯ সালের ১১ এপ্রিল মৃত্যুর কোলে ঢলে পড়েন । এই নির্মম হত্যাকান্ডের ২৬ বৎসর অতিবাহিত হয়েছে । হত্যা মামলার আসামীরা কেউ কেউ মৃত্যবরন করেছেন । কেউ এখনো বেচেঁ আছেন । গতকাল ৫ এপ্রিল রবিবার সকালে এই হত্যাকান্ডের ২৬ তম শাহাদাৎ বার্ষিকীতে ছাত্রলীগ নেতা মুজিবুর রহমান পেয়ারুর কবর রাউজানের হলদিয়া ইউনিয়নের উত্তর সর্তা এলাকায় আওয়ামী লীগ যুবলীগ, ছাত্রলীগের নেতা কর্মীরা উপস্থিত হয়ে কবর জেয়ারত করেন । কবরে পুস্পস্তবক অর্পন করেন । ছাত্রলীগ নেতা মুজিবুর রহমান পেয়ারুর কবরে পুস্পস্তবক অর্পন কালে উপস্থিত ছিলেন রাউজান উপজেলা আওয়ামী লীগের সভাপতি সাবেক পৌর মেয়র শফিকুল ইসলাম চৌধুরী, রাউজান উপজেলা ছাত্রলীগের সভাপতি রাউজান পৌরসভার প্যানেল মেয়র জমির উদ্দিন পারভেজ, আওয়ামী লীগ নেতা মোসলেম উদ্দিন, নঈম উদ্দিন চৌধুরী, মাহবুল আলম, এস এম বাবর, জিয়াউল হক সুমন, ছাত্রলীগ নেতা মুজিবুর রহমান পেয়ারুর ভাই হবিবুর রহমান, আবদুল লতিফ, কেন্দ্রীয় যুব লীগের সদস্য আবদুল হামিদ, যুবলীগ নেতা আহসান হাবিব চৌধুরী, ইকবাল হোসেন, জামাল, সালাউদ্দিন, মনসুর, ছাত্রলীগ নেতা ইমরান হোসেন ইমু, দিপলু দে, আরশাদ, আরমান, আশিফ, সাজ্জাদ, সাইফুল ইসলাম প্রমুখ ।